

VLADA REPUBLIKE HRVATSKE

Zagreb, 16. prosinca 2022.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predlagatelj:** | Ministarstvo zdravstva |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predmet:** | Prijedlog odluke o isplati namjenske pomoći za podmirivanje dijela dospjelih obveza bolničkih zdravstvenih ustanova kojima su osnivači županije prema dobavljačima lijekova, potrošnog i ugradbenog medicinskog materijala  |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Prijedlog**

Na temelju članka 8. stavka 1. Zakona o izvršavanju Državnog proračuna Republike Hrvatske za 2022. godinu („Narodne novine“, br. 62/22. i 131/22.), Vlada Republike Hrvatske je na sjednici održanoj \_\_\_\_\_\_\_\_\_\_\_\_\_\_\_ 2022. donijela

**O D L U K U**

**o isplati namjenske pomoći za podmirivanje dijela dospjelih obveza**

**bolničkih zdravstvenih ustanova kojima su osnivači županije prema**

**dobavljačima lijekova, potrošnog i ugradbenog medicinskog materijala**

**I.**

Ministarstvo zdravstva će isplatiti namjensku pomoć županijama, iz Razdjela 096 Ministarstvo zdravstva, za podmirivanje dijela dospjelih obveza bolničkih zdravstvenih ustanova kojima su osnivači županije prema dobavljačima lijekova, potrošnog i ugradbenog medicinskog materijala, u iznosu od 332.970.771,00 kuna.

Namjenska pomoć iz stavka 1. ove točke koja će se isplatiti bolničkim zdravstvenim ustanovama su namjenska sredstva koja se moraju iskoristiti isključivo za podmirivanje dijela dospjelih obveza prema dobavljačima lijekova, potrošnog i ugradbenog medicinskog materijala prema kriterijima ročnosti dospjelih obveza i maksimalnog udjela dospjelih obveza zdravstvenih ustanova kojima su osnivači županije u ukupnim dospjelim obvezama, na način da se najstarije dospjele obveze prvo plaćaju.

Sredstva iz stavka 1. ove točke planirana su na pozicijama Ministarstva zdravstva, na Razdjelu 096, na Aktivnosti A618207 Administracija i upravljanje, u Državnom proračunu Republike Hrvatske za 2022. godinu i projekcijama za 2023. i 2024. godinu.

**II.**

Namjensku pomoć iz točke I. ove Odluke Ministarstvo zdravstva će isplatiti sukladno članku 8. Zakona o izvršavanju Državnog proračuna Republike Hrvatske za 2022. godinu, na račun županije za bolničke zdravstvene ustanove na sljedeći način:

* Općoj bolnici Gospić, iznos od 3.043.900,00 kuna
* Općoj županijskoj bolnici Pakrac i bolnici hrvatskih veterana, iznos od 3.948.322,00 kuna
* Općoj i veteranskoj bolnici „Hrvatski ponos“ Knin, iznos od 3.358.868,00 kuna
* Općoj bolnici Bjelovar, iznos od 8.466.102,00 kuna
* Županijskoj bolnici Čakovec, iznos od 13.639.692,00 kuna
* Općoj bolnici Dubrovnik, iznos od 29.529.080,00 kuna
* Općoj bolnici Karlovac, iznos od 19.131.714,00 kuna
* Općoj bolnici „Dr. Tomislav Bardek“ Koprivnica, iznos od 14.928.273,00 kuna
* Općoj županijskoj bolnici Našice, iznos od 3.493.927,00 kuna
* Općoj bolnici Nova Gradiška, iznos od 2.839.935,00 kuna
* Općoj bolnici i bolnici branitelja domovinskog rata Ogulin, iznos od 2.985.058,00 kuna
* Općoj županijskoj bolnici Požega, iznos od 7.339.808,00 kuna
* Općoj bolnici Pula, iznos od 22.126.609,00 kuna
* Općoj bolnici „Dr. Ivo Pedišić“ Sisak, iznos od 15.280.817,00 kuna
* Općoj bolnici „Dr. Josip Benčević“ Slavonski Brod, iznos od 10.559.229,00 kuna
* Općoj bolnici Šibensko-kninske županije, iznos od 19.142.373,00 kuna
* Općoj bolnici Varaždin, iznos od 46.221.961,00 kuna
* Općoj županijskoj bolnici Vinkovci, iznos od 19.381.238,00 kuna
* Općoj bolnici Virovitica, iznos od 11.292.060,00 kuna
* Općoj bolnici Zabok i bolnici hrvatskih veterana, iznos od 12.270.040,00 kuna
* Općoj bolnici Zadar, iznos od 32.593.733,00 kuna
* Kliničkoj bolnici „Sveti Duh“, iznos od 11.993.131,00 kuna
* Specijalnoj bolnici za medicinsku rehabilitaciju Krapinske Toplice, iznos od 3.083.615,00 kuna
* Specijalnoj bolnici za medicinsku rehabilitaciju Varaždinske Toplice, iznos od 868.884,00 kuna
* Lječilištu Veli Lošinj, iznos od 1.272,00 kuna
* Thalassotherapia - Crikvenica Specijalnoj bolnici za medicinsku rehabilitaciju Primorsko-goranske županije, iznos od 784,00 kuna
* Specijalnoj bolnici za medicinsku rehabilitaciju Stubičke Toplice, iznos od 101.872,00 kuna
* Specijalnoj bolnici za ortopediju Biograd na moru, iznos od 4.022.063,00 kuna
* Toplicama Lipik - Specijalnoj bolnici za medicinsku rehabilitaciju, iznos od 13.260,00 kuna
* Naftalanu, specijalnoj bolnici za medicinsku rehabilitaciju, iznos od 6.062,00 kuna
* Klinici za psihijatriju Vrapče, iznos od 497.268,00 kuna
* Psihijatrijskoj bolnici Ugljan, iznos od 639.606,00 kuna
* Klinici za psihijatriju „Sveti Ivan“, iznos od 1.029.482,00 kuna
* Neuropsihijatrijskoj bolnici „Dr. Ivan Barbot“ Popovača, iznos od 1.848.505,00 kuna
* Specijalnoj bolnici za produženo liječenje Duga Resa, iznos od 836.916,00 kuna
* Specijalnoj bolnici za plućne bolesti, Zagreb, iznos od 3.026.404,00 kuna
* Dječjoj bolnici Srebrnjak, iznos od 3.428.908,00 kuna.

**III.**

Zadužuje se Ministarstvo zdravstva da, u skladu s člankom 8. Zakona o izvršavanju Državnog proračuna Republike Hrvatske za 2022. godinu i zaključenim ugovorima sa županijama o načinu utroška sredstava, isplati namjensku pomoć sukladno točki II. ove Odluke.

**IV.**

Županije su dužne pratiti utrošak sredstava koja će biti isplaćena bolničkim zdravstvenim ustanovama, a o utrošku sredstava su dužne obavijestiti Ministarstvo zdravstva na način i u rokovima koje utvrdi Ministarstvo zdravstva u ugovorima iz točke III. ove Odluke.

**V.**

Zadužuje se Ministarstvo zdravstva da u roku od sedam dana od dana primitka izvješća o utrošku sredstava iz točke IV. ove Odluke izvijesti Ministarstvo financija.

**VI.**

Zadužuje se Ministarstvo zdravstva da o donošenju ove Odluke izvijesti bolničke zdravstvene ustanove iz točke II. ove Odluke i njihove osnivače.

**VII.**

Ova Odluka stupa na snagu danom donošenja.

KLASA:

URBROJ:

Zagreb,

PREDSJEDNIK

mr. sc. Andrej Plenković

**O B R A Z L O Ž E N J E**

U cilju rješavanja problema vezano uz dospjele nepodmirene obveze u sektoru zdravstva, a radi zadržavanja jednake razine zdravstvene zaštite na cijelom području Republike Hrvatske i osiguranja nesmetanog funkcioniranja bolničkih zdravstvenih ustanova kojima je osnivač županija te podmirivanja njihova dugovanja prema dobavljačima lijekova, potrošnog i ugradbenog medicinskog materijala, predlaže se donošenje predmetne odluke.

Sredstva za podmirenje dijela dospjelih obveza zdravstvenih ustanova prema dobavljačima lijekova, potrošnog i ugradbenog medicinskog materijala, kojima je osnivač županija osigurana su u Državnom proračuna Republike Hrvatske za 2022. godinu i projekcijama za 2023. i 2024. godinu („Narodne novine“, br. 140/21., 62/22. i 131/22.), uzimajući pritom u obzir kriterije ročnosti dospjelih obveza od 120 dana i maksimalnog udjela dospjelih obveza zdravstvenih ustanova kojima su osnivači županije u ukupnim dospjelim obvezama na dan 31. listopada 2022.

Za provedbu ove odluke sredstva, u iznosu od 332.970.771,00 kuna, osigurana su na Razdjelu 096 Ministarstvo zdravstva, na Aktivnosti A618207 Administracija i upravljanje.

Ministarstvo zdravstva će u skladu s člankom 8. Zakona o izvršavanju Državnog proračuna Republike Hrvatske za 2022. godinu („Narodne novine“, br. 62/22. i 131/22.) i zaključenim ugovorima sa županijama o načinu utroška sredstava, isplatiti namjensku pomoć sukladno točki II. ove odluke, uzimajući pritom u obzir kriterij ročnosti dospjelih obveza na način da se najstarije obveze prvo plaćaju.

Županije su dužne pratiti utrošak sredstava koja će biti doznačena bolničkim zdravstvenim ustanovama, a o utrošku sredstava su dužne obavijestiti Ministarstvo zdravstva, na način i u rokovima koje utvrdi Ministarstvo zdravstva u ugovorima iz točke III. ove odluke.

Ministarstvo zdravstva obvezuje se da o donošenju ove odluke izvijesti bolničke zdravstvene ustanove i njihove osnivače, a o provedbi iste izvijesti Ministarstvo financija.